2016 yilning mart oyida, Iroq rekord darajada qora oltin qazib olishga erishgan. Iroqning ushbu natijasi haqida Bloomberg agentligi Iroqning Somo davlat neft kompaniyasi ma’lumotlariga tayangan holda xabar qildi. Mart oyida neft qazib olish hajmining o‘sishi fevral oyi bilan qiyoslanganda bir kunda 2 foizni tashkil etgan. O‘tgan oyda mamlakat qora oltin eksporti 18 foizga oshib, kuniga 3,81 mln barrelni tashkil etgan. Fevral oyida bu ko‘rsatkich kuniga 3,23 mln barreldan iborat bo‘lgan. 17 aprel kuni Dohada OPeK davlatlari va Rossiya o‘rtasida neft qazib olish miqdorini 2016 yil yanvar oyi ko‘rsatkichida saqlab qolish masalasi bo‘yicha uchrashuv bo‘lib o‘tishi rejalashtirilgan.